7. 9. 92 De Europæiske Fællesskabers Tidende Nr. L 261/1 (Retsakter hvis offentliggørelse ikke er obligatorisk) — KOMMISSIONEN KOMMISSIONENS BESLUTNING af 2. september 1992 om dyresundhedsmæssige bestemmelser og udstedelse af sundhedscertifikat ved indførsel af kvæg og svin fra Schweiz (92/460/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Euro- pæiske Økonomiske Fællesskab, under henvisning til Rådets direktiv 72/462/EØF af 12. december 1972 om sundhedsmæssige og veterinærpoli- timæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved forordning (EØF) nr. 3763/91 (?), særlig artikel 8 og 11, og ud fra følgende betragtninger: Medlemsstaterne indfører husdyr af arterne kvæg og svin i henhold til bestemmelserne i Rådets direktiv 91/496/ EØF (?), som fastlægger principperne for tilrettelæggelse af veterinærkontrollen for dyr, der føres ind i Fællesskabet fra tredjelande; den korte afstand mellem Schweiz og Fællesskabet influerer på handelen med levende dyr; det er under besøg aflagt af veterinærsagkyndige fra Fælles- skabet blevet konstateret, at sundhedstilstanden hos husdyr i Schweiz overvåges af veterinærtjenester, som kan stille tilstrækkelige garantier, når det gælder sygdomme, der kan overføres ved indførsel af kvæg og svin; Schweiz veterinærmyndigheder har bekræftet, at Schweiz i de sidste 24 måneder har været fri for mund- og klovesyge og i de sidste tolv måneder har været fri for kvægpest, oksens ondartede lungesyge, vesikulær stomatitis, bluetongue, () EFT nr. L 302 af 31. 12. 1972, s. 28. (?) EFT nr. L 356 af 24. 12. 1991, s. 1. (?) EFT nr. L 268 af 24. 9. 1991, s. 56. klassisk svinepest, afrikansk svinepest, smitsom lammelse hos svin (Teschener syge), smitsomt blæreudslet og vesi- kulært exanthem hos svin, og at der ikke er blevet vaccineret mod disse sygdomme i de sidste tolv måneder; de schweiziske veterinærmyndigheder har forpligtet sig til inden 24 timer pr. telex eller telefax at underrette Kommis- sionen og medlemsstaterne, såfremt der bekræftes tilfælde af disse sygdomme eller træffes beslutning om vaccination mod dem, og inden for en rimelig periode, hvis der agtes gennemført ændringer i de schweiziske importbestemmelser for kvæg og svin samt sæd og embryoner af kvæg og svin; kvægtuberkulose og -brucellose er blevet udryddet i Schweiz, og det er ikke tilladt at vaccinere mod kvægbrucellose; de foranstaltninger, som de schweiziske myndigheder har truf- fet for at forebygge en genopblussen af disse sygdomme, er tilstrækkelige til, at de schweiziske besætningers status, bortset fra dem, der er omfattet af officielle restriktioner, kan ligestilles med EF-besætningers status som værende officielt fri for tuberkulose og officielt fri for brucellose; de schweiziske veterinærmyndigheder har forpligtet sig til at føre officielt tilsyn med udstedelsen af de certifikater, der er omhandlet i denne beslutning, og at drage omsorg for, at alle relevante certifikater og erklæringer, som kan have dannet grundlag for udstedelse af eksportlicenser, opbevares i officielt arkiv i mindst tolv måneder efter, at dyrene, som de vedrører, er afsendt; de schweiziske veterinærmyndigheder har forpligtet sig til ikke at tillade, at de certifikater, som er beskrevet i bilagene til denne beslutning, udstedes for dyr, som er blevet indført til Schweiz, medmindre dyrene er blevet indført i henhold til